Ի՜նչ, տարիներ	շարունակ	կատարել	հասարակ	գործակատարի	կրավորական	պաշտոն, տառապել	մի	կամակոր	և մանրակրկիտ	ծերունու	սուր	հայացքների	տակ, հնարել	ամեն	անգամ	պես-պես	ստեր	ավելորդ	ծախսերն	արդարացնելու համար, և	հաճախ	անմաքուր	ձեռներով	մոտենալ	հայրական	սնդուկին, և	կամա-ակամա	փափագել	հարազատ	ծնողի մահն	այն	հույսով, որ	այդ	մահով	պիտի	ազատվի	կապանքից: Ի՜նչ, մեռնի	վերջապես	հայրը, թողնելով	ահագին ժառանգություն	և	հանկարծ	ինքը	զրկվի	օրինական	իրավունքներից	և	ընկնի	մի	նոր	հսկողի	ու	կշտամբողի հովանավորության	տա՞կ: